《有所思》
宋代·周行己

春风应应至，寸草亦知时。人生非木石，谁能无所思。

桃花乱愁眼，柳叶忆蛾眉。所思良不遂，愿言何可期。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。